Z A P I S N I K
sa 23. (dvadesettreće) sjednice Vijeća Mjesnog odbora Travno,
održane u srijedu, 27. travnja 2023. godine


Sjednica je održana u prostoru Mjesne samouprave u Zagrebu, Ulica Božidara Magovca br. 63, s početkom  u 18.00 sati.

	  Nazočni članovi Vijeća: Gracijela Gabriel – Pukšec, Tihana Ivić, Iva Brnčić-Plejić, Domagoj Lulić, Fran Radonić Mayr, Damir Miškec, Vlatka Sabadi i Mario Ščekić. 

	Nenazočni članovi Vijeća: Tomislav Prpić

	Ostali nazočni: Vinko Kovač
	 

Predsjednica Vijeća Mjesnog odbora Travno gđa. Tihana Ivić otvara sjednicu i pozdravlja sve prisutne. Utvrđuje da je na sjednici prisutno devet (8) članova Vijeća pa utvrđuje da Vijeće može pravovaljano raspravljati i odlučivati.


USVAJANJE ZAPISNIKA

         Predsjednica Vijeća Mjesnog odbora Travno gđa. Tihana Ivić daje na glasovanje Zapisnik sa 22. (dvadesetdruge) sjednice, koji je prihvaćen jednoglasno (8 „za“).
	
   
USVAJANJE DNEVNOG REDA

Predsjednica Vijeća Mjesnog odbora gđa. Tihana Ivić predlaže 3 dodatne točke: Prijedlozi prioriteta Plana komunalnih aktivnosti za 2024.g., Uređenje dijela šetnice ispred Crkve Sv. Luke ev. nakon poplave i Zahtjev za privremeno korištenje prostora mjesne samouprave Travno  i sljedeći 

D n e v n i   r e d:


1. Prijedlog lokacija za pojačano čišćenje na području mjesnog odbora Travno
2. Prijedlozi prioriteta Plana komunalnih aktivnosti za 2024.g
3. Uređenje dijela šetnice ispred Crkve Sv. Luke ev. nakon poplave
4. Zahtjev za privremeno korištenje prostora mjesne samouprave Travno
5. Pitanja, prijedlozi i obavijesti   

Vijeće Mjesnog odbora Travno jednoglasno (8 „za“) prihvaća Dnevni red.


Ad. 1. Prijedlog lokacija za pojačano čišćenje na području mjesnog odbora Travno

Vijeće Mjesnog odbora Travno jednoglasno (8 „za“) donosi


Z A K LJ U Č A K
o prijedlogu lokacija za pojačano čišćenje na području mjesnog odbora Travno


1. Predsjednica VMO Travno predstavlja prijedlog lokacija za pojačano čišćenje naselja Travno koji je potrebo uputiti podružnicama ZG holdinga Čistoći i Zrinjevcu. Primijećeno je da se pojedini dijelovi naselja uopće ne održavaju te se upućuje Zagrebački holding podružnica Zrinjevac da zaraslu istočnu stranu atomskog skloništa koja se nalazi sa zapadne strane BM 167 očisti od šikare i zaraslog korova. Također, ista podružnica se upućuje na čišćenje zelenih dijelova u BM 48a-72 i BM 102-112. Zagrebački holding, podružnica Čistoća se upućuje na ručno i strojno čišćenje u BM 48a-72, BM 102-112 i BM 147-167.

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok.

Ad. 2. Prijedlozi Plana komunalnih aktivnosti za 2024.g

Vijeće Mjesnog odbora Travno jednoglasno (8 „za“) donosi

Z A K LJ U Č A K
o prijedlogu prioriteta za izradu Plana komunalnih aktivnosti za 2024.

1. Predsjednica VMO Travno predstavlja prijedlog prioriteta Plana komunalnih aktivnosti za 2024.g. kako slijedi:
· Uređenje šetnica cijelog parka Travno (ali naglasak na šetnicu sjeverno od škole)
· Izgradnja i uređenje Parka za pse
· Rekonstrukcija ceste ispod platoa Kineskog zida (BM 147-167)
· Rekonstrukcija parka za djecu BM 44
· Asfaltiranje kolnika zapadno od BM 48a-70

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok.

Ad. 3. Uređenje dijela šetnice ispred Crkve Sv. Luke ev. nakon poplave

Vijeće Mjesnog odbora Travno jednoglasno (8 „za“) donosi

Z A K LJ U Č A K
o uređenju dijela šetnice ispred Crkve Sv. Luke ev. nakon poplave

1. Predsjednica VMO Travno predstavlja prijedlog uređenja šetnice sa istočne strane Crkve Sv. Luke ev. koja je raskopana uslijed sanacije puknuća cijevi. Ovim putem se upućuju Zagrebački holding podružnica Zagrebačke ceste da navedene dijelove šetnice saniraju i dovedu u prvobitno stanje. 

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok.

Ad 4. Zahtjev za privremeno korištenje prostora mjesne samouprave Travno Hrvatska Transpersonalna Asocijacija (HTA)

U VMO Travno je zaprimljen zahtjev za privremenim korištenjem prostora mjesne samouprave Travno od strane Hrvatske Transpersonalne Asocijacije u terminu utorak ili četvrtak od 18.00.-20.00. Nažalost, obzirom da su navedeni termini popunjeni, Vijeće Mjesnog odbora Travno nije u mogućnosti odobriti upućeni zahtjev.


ZAKLJUČAK
o privremenom korištenju prostora MO Travno za Hrvatsku Transpersonalnu Asocijaciju

1. U Vijeću mjesnog odbora Travno je zaprimljen zahtjev za povremenim korištenjem prostora mjesne samouprave Travno od strane Hrvatske Transpersonalne Asocijacije u terminu utorak ili četvrtak od 18.00.-20.00.

1. Nažalost, obzirom da su navedeni termini popunjeni, Vijeće Mjesnog odbora Travno nije u mogućnosti odobriti navedeni zahtjev.

1. Ovaj Zaključak dostavlja se Vijeću Gradske četvrti Novi Zagreb – istok i Hrvatskoj Transpersonalnoj Asocijaciji.
Ad 5. Pitanja, prijedlozi i obavijesti

Ad. 5.1. Raspored dežurstava Vijećnika MO Travno:

Predsjednica Vijeća Mjesnog odbora Travno utvrđuje sljedeći raspored vijećnika za pitanja i prijedloge građanstva u prostorima MO:

04.05. Iva Plejić-Brnčić
11.05. Gracijela Gabriel- Pukšec 
18.05. Tomislav Prpić
25.05. Domagoj Lulić
01.06. Mario Ščekić
15.06. Fran Radonić Mayr 
29.06. Damir Miškec
06.07. Vlatka Sabadi
13.07. Tihana Ivić 

Predsjednica Vijeća Mjesnog odbora Travno zaključuje sjednicu u 18:45 sati i zahvaljuje se svim prisutnima na sudjelovanju u radu sjednice Vijeća.

Zapisnik vodila:
Tihana Ivić

Zapisnik napisala:
Tihana Ivić

KLASA: 024-08/23-003/772
URBROJ: 251-13-11-9-23-2
Zagreb, 27.travnja 2023.

